钦定古今图书集成/明伦汇编/氏族典/第256卷 > 王昶
## 钦定古今图书集成/明伦汇编/氏族典/第256卷 > 王昶

按《魏志王昶传》：“昶字文舒，太原晋阳人也。少与同郡
王凌俱知名。文帝在东宫，昶为太子文学。践阼，徙散
骑侍郎，迁兖州刺史。明帝即位，加扬烈将军。昶虽在
外任，心存朝廷，以为魏承秦汉之弊，法制苛碎，不大
厘改国典，以准先王之风，而望治化复兴不可得也。
乃著《治论》，略依古制而合于时务者二十馀篇，又著”
《兵书》十馀篇，言奇正之用。青龙中奏之。其为兄子及
子作名字，皆依谦实以见其意。青龙四年，诏欲得有
才智文章者，司马宣王以昶应选。正始中，转在徐州，
封武观亭侯，假节、都督荆豫诸军事。乃表徙治新野，
习水军于三州。嘉平二年，昶奏“孙权流放良臣，适庶
分争，可乘衅而制吴、蜀。”乃遣昶诣江“陵，引竹絔为桥，
渡水击之，贼奔。于是迁昶征南大将军、仪同三司，进
封京陵侯。”甘露四年薨，谥曰穆。子浑嗣，咸熙中，为越
骑校尉。